Milers de xiquetes i xiquetes presencien la Cavalcada dels Reis Mags
07/01/2010

# Milers de xiquetes i xiquetes presencien la Cavalcada dels Reis Mags

*   07/01/2010
*   [Imprimir](#)
*   Compartir
*    https://www.alaquas.org/documento.asp?id\_do=11808

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11808%2F0&title=Ajuntament%20d%27Alaqu%C3%A0s.%20Premsa.Milers%20de%20xiquetes%20i%20xiquetes%20presencien%20la%20Cavalcada%20dels%20Reis%20Mags)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11808/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/11808/07012010reis_mags_alaquas_Form_4.jpg)](https://www.alaquas.org/ficheros/documentos/2010/2/11808/07012010reis_mags_alaquas_Form_10.jpg "<a href='https://www.alaquas.org/ficheros/documentos/2010/2/11808/07012010reis_mags_alaquas_Form_10.jpg' target=_blank><i class='fa fa-external-link' aria-hidden='true'></i>.Milers de xiquetes i xiquetes presencien la Cavalcada dels Reis Mags</a>")

Associacions i col·lectius festers van participar activament en l'esdeveniment

La tradicional Cavalcada de Reis Mags ha donat per finalitzades les festes nadalenques a Alaquàs. La nit del dimarts 5 de gener, milers de xiquets i xiquetes es concentraven als carrers de la ciutat, principalment al carrer Major i a la porta de l'Ajuntament d'Alaquàs, per tal de viure en directe el tradicional acte en què Melcior, Gaspar i Baltasar desfilen pels carrers de la ciutat en les seues carrosses i acompanyats dels seus patges reials i una nombrosa comitiva.

L'esdeveniment va començar a les 19 hores aproximadament de la vesprada. Els Reis Mags d'Orient isqueren del col·legi González Gallarza per recórrer a continuació l'avinguda Miguel Hernández i el carrer Major, on es va concentrar un nombrós públic.

L'Escola de Teatre Joan Alabau, l'Associació l'Oroneta i les xiquetes del Grup de Danses l'Olivar anaven obrint el pas de la cavalcada amb música i danses. A continuació, desfilaren les sis carrosses que enguany han format la cavalcada i en les quals han participat el Centre Obert, el Centre Social Benàger, l'Associació de Moros i Cristians i la Junta Local Fallera. Com sempre la Unió Musical d'Alaquàs es va encarregar de posar la música de l'esdeveniment.

Una vegada els Reis Mags d'Orient van arribar a la porta de l'Ajuntament, es va realitzar la tradicional recepció. La música de l'Aleluia, el volteig de campanes i un castell de focs d'artifici van anunciar l'arribada de les majestats a la ciutat.

A continuació, Melcior, Gaspar i Baltasar, acompanyats per l'Alcaldessa d'Alaquàs, Elvira García, van pujar al balcó de l'Ajuntament, on van pronunciar el tradicional discurs. Després, en els seus trons ubicats a l'Ajuntament, van rebre a tots els xiquets i xiquetes.